./data/phi0474/phi057/phi0474.phi057.perseus-lat1.xml
M. Tullius Cicero
, deinde circum villulas nostras errare quas       visurum me postea desperavi  εὐγενῆ tua consilia et       tamen pro temporibus non incauta mihi valde probantur  Lepido quidem (nam       fere συνδιημερεύομεν, quod gratissimum illi est)       numquam placuit ex Italia exire, Tullo multo minus  crebro enim illius litterae ab aliis ad nos commeant  sed me       illorum sententiae minus movebant; minus multa dederant illi rei publicae pignora  tua me hercule auctoritas vehementer movet; adfert enim et reliqui temporis       reciperandi rationem et praesentis tuendi  sed obsecro te, quid hoc miserius       quam alterum plausus in foedissima causa quaerere, alterum offensiones in optima?       alterum existimari conservatorem inimicorum, alterum desertorem amicorum? et       me hercule quamvis amemus Gnaeum nostrum, ut et facimus et debemus, tamen       hoc quod talibus viris non subvenit laudare non possum  nam sive timuit, quid       ignavius? sive, ut quidam putant, meliorem suam causam illorum caede fore putavit, quid       iniustius? sed haec omittamus; augemus enim dolorem retractando